
Hej…

Jeg har gået de sidste par dage og været rigtig nervøs for om jeg kan være gravid… Mig og min kæreste var sammen for omkring en uge siden, vi lå ovenpå hinanden og lavede “bollebevægelser” med undertøj på. Han kom og jeg blev bekymret for om det muligvis kunne gå igennem… Jeg er en stor overtænker og tog så en fortrydelsespille dagen efter. 

Vi var så sammen igen i forgårs og jeg gav ham handjob og efter gav han mig finger… så startede mine bekymringer igen, for hvad nu hvis han havde sæd på hans fingre? Kan det så gøre mig gravid? 

De dage vi var sammen var jeg på dag 21 og 27 i min cyklus. Så ud fra hvad jeg har fundet på google, ville der ikke være stor sandsynlighed for at blive gravid der. Men har nu gået og været paranoid i mange dage og ville gerne have klart svar… 

 
Kan jeg være gravid?! Hurtig hjælp tak!!
========================================



 Hejsa og tak fordi du skriver!

Jeg kan desværre ikke give dig et endeligt svar på, om du er gravid eller ej. Dog vil jeg umiddelbart ikke tro, at du er gravid på baggrund af, hvad du beskriver.   


Mit bedste råd til dig vil være at tage en graviditetstest, da den i de fleste tilfælde vil fortælle dig, om du er gravid. En anden mulighed er at tage til lægen, som også kan hjælpe dig med graviditetstest og samtidig besvare dine spørgsmål. Man kan ikke altid stole på de ting, man læser på nettet, så det er altid godt at snakke med en læge eller anden person med viden om emnet, hvis man går og frygter at man er gravid, syg eller lignende.

Jeg håber, at mit svar er til hjælp for dig. 

De bedste hilsner Julie :-)

 